sagorsarker/bangla-wikipedia huggingface dataset:
শান্তা দেবী

দময়ন্তী (১৯২৭ - ২০শে নভেম্বর ২০১০; মঞ্চ নাম কোজিকোড শান্তা দেবী দ্বারা বেশি পরিচিত) একজন ভারতীয় মালয়ালম চলচ্চিত্র এবং মঞ্চ অভিনেত্রী ছিলেন। তাঁর কর্মজীবনের প্রায় ৬০ বছর যাবৎ তিনি ১,০০০টিরও বেশি টেলিভিশন ধারাবাহিক এবং প্রায় ৪৮০টি চলচ্চিত্রে অভিনয় করেছেন।
শান্তা দেবী ১৯২৭ সালে ভারতের কেরলের কালিকটের থোটাথিল নামক একটি গ্রামে জন্মগ্রহণ করেছিলেন। তিনি তাঁর বাবা-মায়ের দশ সন্তানের মধ্যে সপ্তম কন্যা হিসাবে জন্মগ্রহণ করেছিলেন। তাঁর বাবার নাম থোট্টাথিল কান্নাক্কুরুপ্পু এবং তাঁর মায়ের নাম কার্তিয়াইয়ানী আম্মা। তিনি সভা স্কুল এবং তারপরে বি.ই.এম. স্কুল থেকে তাঁর স্কুল জীবনের পড়াশোনা সম্পন্ন করেছিলেন।
তিনি ১৯৫৪ সালে বাসু প্রদীপ রচিত এবং কুন্দনারী আপ্পু নায়ের দ্বারা পরিচালিত ধারাবাহিক "স্মারকম"-এ অভিনয়ের মাধ্যমে একজন অভিনেত্রী হিসেবে অভিনয় জগতে আত্মপ্রকাশ করেছিলেন। অতঃপর ১৯৫৭ সালে, তিনি "মিন্নামিনুঙ্গু" নামে একটি চলচ্চিত্রে অভিনয়ের মাধ্যমে চলচ্চিত্র জগতে পা রাখেন। এই চলচ্চিত্রটি রামু কারিয়াত পরিচালনা করেছিলেন। পরবর্তীতে তিনি "মুডুপদম," "কুট্টিক্কুপ্পায়াম," "কুঞ্জলিমারেক্কর," "ইরুট্টিন্টে আথমাবু," "স্থালাথে প্রধান পাইয়ান্স" এবং "অদ্বৈতম"-সহ প্রায় ৪৮০টির মতো চলচ্চিত্র অভিনয় করেছেন। পরিচালক রঞ্জিত দ্বারা প্রযোজিত "কেরালা ক্যাফে"-এ তিনি সর্বশেষ অভিনয় করেছিলেন; যেখানে তিনি দেখাশোনা করার জন্য কেউ না থাকা একজন অবহেলিত ঠাকুমার ভূমিকায় অভিনয় করেছিলেন। চলচ্চিত্রের পাশাপাশি তিনি টেলিভিশন ধারাবাহিকেও সক্রিয়ভাবে অভিনয় করেছিলেন। তাঁর সবচেয়ে স্মরণীয় চরিত্রগুলি ছিল মানসী এবং মিন্নুকেট্টু তে।
শান্তা দেবী ২০১০ সালের ২০শে নভেম্বর তারিখে সন্ধ্যায় কালিকটের একটি বেসরকারী হাসপাতালে মারা যান।
শান্তা দেবীর পাঁচ ভাই ও চার বোন ছিলেন। তাঁর ভাইয়ের সবাই বিমান বাহিনী এবং সামরিক বাহিনীতে কর্মরত ছিলেন। মাত্র ১৮ বছর বয়সে তিনি তাঁর মামার ছেলে বালকৃষ্ণনের (যিনি একজন রেলওয়ের প্রহরী হিসাবে কর্মরত ছিলেন) সাথে বিবাহ বন্ধনে আবদ্ধ হয়েছিলেন, কিন্তু সেই সম্পর্ক বেশি দিন স্থায়ী হয়নি। এই দম্পতির এক পুত্র সন্তান জন্মানোর পরে তাঁর স্বামী তাঁকে ত্যাগ করেন। পরে তিনি জনপ্রিয় মালয়ালম নেপথ্য সঙ্গীতশিল্পী কোঝিকোড আবদুল কাদেরের সাথে বিবাহ বন্ধনে আবদ্ধ হয়েছিলেন। তাঁদের সুরেশ বাবু এবং সত্যজিৎ নামে দুই ছেলে ছিল।
১৯৯২ সালে শান্তা দেবী চলচ্চিত্র সমালোচকদের পুরস্কার পেয়েছিলেন। তিনি প্রেমজি পুরস্কার এবং পরে ২০০৫ সালে কেরল সংগীত নাটক অকাদেমির আজীবন সম্মাননা পুরস্কার লাভ করেছিলেন। তিনি কর্ণাটকের আত্তিম্বে পুরস্কারও লাভ করেছিলেন।
দ্রষ্টি ধামি

দ্রষ্টি ধামি (জন্ম: ১০ই জানুয়ারি ১৯৮৫) হলেন একজন ভারতীয় অভিনেত্রী এবং মডেল। তিনি "গীত - হুই সাবসে পারাই"-এ "গীত" চরিত্রে", মধুবালা - এক ইশক এক জুনুন"-এ "মধুবালা" চরিত্রে এবং "সিলসিলা বদলতে রিশতো কা"-এ নন্দিনী চরিত্রে অভিনয়ের মাধ্যমে ব্যাপক জনপ্রিয়তা অর্জন করেছেন।
২০১৩ সালে, ধামি নৃত্য পরিচালক সালমান ইউসুফ খানের সাথে কালার্স টিভিতে প্রচারিত নৃত্য বিষয়ক জনপ্রিয় রিয়ালিটি অনুষ্ঠান "ঝলক দিখলা যা" ৬ষ্ঠ আসরে প্রতিযোগী হিসেবে অংশগ্রহণ করেছিলেন; যেখানে তিনি জয়লাভ করেছিলেন। তার যোগ্যতার মাধ্যমে তিনি নিজেকে ভারতীয় টেলিভিশন জগতে শীর্ষ অভিনেত্রী হিসাবে নিজেকে প্রতিষ্ঠিত করেছেন।
দ্রষ্টি ধামি ১৯৮৫ সালের ১০ই জানুয়ারি তারিখে ভারতের মহারাষ্ট্রের মুম্বাইয়ের একটি গুজরাতি পরিবারে জন্মগ্রহণ করেছেন। তিনি মেরি ইম্যামেকুলেট গার্লস হাই স্কুল হতে স্কুল জীবনের পড়াশোনা সম্পন্ন করেছেন এবং পরবর্তীতে তিনি মুম্বইয়ের মিঠিবাাই কলেজে পড়াশোনা করেছেন, যেখানে তিনি সমাজবিজ্ঞান বিভাগ হতে ডিগ্রি অর্জন করেছেন। মডেলিংয়ে প্রবেশের পূর্বে , ধামি একজন প্রশিক্ষক নৃত্যশিল্পী ছিলেন। ধামি একটি রক্ষণশীল পরিবারে একজন সদস্য।
দ্রষ্টি ধামি "সেভ আওয়ার প্ল্যানেট"-এর আন্দোলনকে সমর্থন করার জন্য ক্যানিচারমেন্ট সপ্তাহ ২০১১ এবং ২০১৩-এর মুখপাত্র ছিলেন। ২০১৬ সালে, তিনি পরিবেশগতভাবে পরিচ্ছন্ন ভারত (স্বচ্ছ ভারত অভিযান)-এর জন্য স্বাস্থ্য সুরক্ষা ২০১৭-এর উদ্যোগের অংশ ছিলেন। তিনি টিম 'ডি' সেলিব্রিটি চ্যাম্পিয়নশিপ ২০১৬-এর অধিনায়কও ছিলেন, যেখানে তিনি ৭৮টি টেলিভিশন ব্যক্তিত্বের সমন্বয়ে গঠিত ছয়টি দল বাচ্চাদের পড়াশোনা ও খাবারের জন্য সহায়তা করার জন্য প্রতিযোগিতা করেছিলেন। তিনি উক্ত প্রতিযোগিতা জয়লাভ করেছিলেন এবং সেলিব্রিটি চ্যাম্পিয়নশিপের 'আই হেল্প এ কিড.কম'-এর একটি পুরস্কার লাভ করেছিলেন। ২০১৭ সালে, ধামি বাজাজ ব্রাহ্মী আমলা আয়ুর্বেদিক চুলের তেলের মুখপাত্র হয়েছিলেন।
২০১৫ সালের ২১শে ফেব্রুয়ারি তারিখে দ্রষ্টি ধামি ঐতিহ্যবাহী এক হিন্দু অনুষ্ঠান আয়োজনের মধ্য দিয়ে ব্যবসায়ী নীরজ খামেকার সাথে বিবাহ বন্ধনে আবদ্ধ হয়েছেন। সুহাসী ধামি নামে টেলিভিশন অভিনেত্রী তার বড় ভাই জয়শিল ধামির সাথে বিয়ে করেছেন। ধামি বলেছিলেন যে তার শ্বশুরবাড়ির লোকেরা যখন তার কাজের কথা আসে তখন তাকে খুব সমর্থন করে।
"বোম্বে টাইমস" তাকে টেলিভিশনে "নুমেরো উনো" অভিনেত্রী বলে অভিহিত করেছিল। দ্রষ্টি ধামি তার শৈলী এবং ফ্যাশন বোধের জন্যও বেশ পরিচিত। তিনি ভারতের সর্বাধিক উপার্জনকারী টেলিভিশন অভিনেত্রীদের মধ্যে একজন। ২০১১ সালে, টেলিচক্কর ডট কমের মাধ্যমে পরিচালিত জরিপে টেলিভিশনে তাকে "সবচেয়ে আকাঙ্ক্ষিত অভিনেত্রী" হিসাবে নির্বাচিত করা হয়েছিল।
প্রিয়া দত্ত (রাজনীতিবিদ)

প্রিয়া দত্ত রনকন (জন্ম ২৮শে আগস্ট ১৯৬৬) একজন ভারতীয় রাজনীতিবিদ। ২০০৫ সালের ২২শে নভেম্বর, তিনি প্রথমবারের মতো মহারাষ্ট্রের মুম্বই উত্তর পশ্চিম নির্বাচনী অঞ্চল থেকে চতুর্দশ লোকসভায় নির্বাচিত হয়েছিলেন, তিনি ভারতীয় জাতীয় কংগ্রেস দলের প্রতিনিধি। ২০০৯ সাল থেকে তিনি মুম্বই উত্তর মধ্য আসনে প্রতিনিধিত্ব করেছিলেন। ২০১৪ সালের ভারতীয় সাধারণ নির্বাচনে তিনি বিজেপির পুনম মহাজনের কাছে প্রায় ১,৮৬,০০০ ভোটের ব্যবধানে পরাজিত হন। ২০১৯ সালের ২৩ শে মে তিনি তাঁর প্রতিদ্বন্দ্বী পুনম মহাজনের কাছে আরও একবার ১,৩০,০০০ ভোটের ব্যবধানে পরাজিত হয়েছেন।
প্রিয়া দত্ত বলিউড অভিনেতা এবং রাজনীতিবিদ সুনীল দত্ত এবং অভিনেত্রী নার্গিসের কন্যা। তিনি পাঞ্জাবি বংশোদ্ভূত। তাঁর বাবা-মা ভারতীয় জাতীয় কংগ্রেসের প্রতিনিধিত্ব করার জন্য নির্বাচিত হয়েছিলেন এবং তাঁর বাবা ছিলেন একজন সংসদীয় মন্ত্রী। তিনি অভিনেতা সঞ্জয় দত্ত এবং নম্রতা দত্তের বোন। ২০০৭ সালে, তাঁর বোনের সাথে, তিনি একটি স্মৃতিচারণ প্রকাশ করেছিলেন, যার নাম "মিঃ অ্যান্ড মিসেস দত্ত: মেমোরিজ অব আওয়ার পেরেন্টস"।
তিনি মুম্বই বিশ্ববিদ্যালয়ের অধীনে সোফিয়া কলেজ (তৎকালীন বোম্বে বিশ্ববিদ্যালয়) থেকে সমাজবিজ্ঞানে তাঁর বি.এ. ডিগ্রি অর্জন করেন। মার্কিন যুক্তরাষ্ট্রের নিউ ইয়র্ক শহরের সেন্টার ফর মিডিয়া আর্টস থেকে টেলিভিশন প্রযোজনায় তাঁর স্নাতকোত্তর ডিপ্লোমা রয়েছে। 
২০০৫ সালে, তাঁর বাবা সুনীল দত্তের মৃত্যুর পরে, খুব কম সংখ্যক ভোট কাস্ট হওয়া সত্ত্বেও, তিনি শিবসেনা প্রার্থীর চেয়ে ১,৭২,০৪৩ ভোটের ব্যবধানে লোকসভায় তাঁর আসনটি জিতেছিলেন। এই জয়ের জন্য দত্ত আংশিকভাবে তাঁর বিখ্যাত পরিবারের কারণে গণমাধ্যমের যথেষ্ট মনোযোগ কাড়তে সক্ষম হয়েছিলেন। 
নির্বাচনের পর তাঁকে সর্বভারতীয় কংগ্রেস কমিটির সেক্রেটারি নিযুক্ত করা হয়েছিল। ২০১৯ সালের ২৩ শে মে তিনি দ্বিতীয়বারের মত তাঁর প্রতিদ্বন্দ্বী পুনম মহাজনের এর কাছে ১,৩০,০০০ ভোটের ব্যবধানে পরাজিত হয়েছেন।
বিশ্ববিদ্যালয়ের পড়া শেষ করে, দত্ত টেলিভিশন এবং ভিডিওতে কাজ করেছেন এবং নিউইয়র্কের দ্য সেন্টার ফর মিডিয়া আর্টস থেকে পড়াশোনা করেছিলেন। ১৯৯২-৯৩ সালে বোম্বাই দাঙ্গার সময় এবং তার পরে, দত্ত মুম্বইয়ের মুসলিম শরণার্থীদের নিয়ে কাজ করেছেন। তিনি এই সময় হুমকিযুক্ত টেলিফোন এবং হয়রানির কথা জানিয়েছেন।
প্রিয়া দত্ত 'নার্গিস দত্ত মেমোরিয়াল চ্যারিটেবল ট্রাস্ট' (এনডিএমসিটি) প্রতিষ্ঠা করেছিলেন, যেটি তাঁর বাবা সুনীল দত্ত শুরু করেছিলেন। ১৯৮১ সালে ক্যান্সারে আক্রান্ত হয়ে তাঁর মা নার্গিস দত্তের মৃত্যু হয়েছিল। তাঁর স্মরণে প্রিয়া দত্ত এটি করেছিলেন।
২০০৩ সালের ২৭শে নভেম্বর প্রিয়া ওয়েন রনকনকে বিবাহ করেছিলেন। রনকন একটি সংগীত প্রচার সংস্থা 'অরেঞ্জুস এন্টারটেইনমেন্ট' এবং একটি বিপণন সংস্থা 'ফাউন্টেনহেড প্রমোশনস অ্যান্ড ইভেন্টস প্রাইভেট লিমিটেড' এই দুটির অংশীদার। রনকন মুম্বাইয়ের বান্দ্রার একজন রোমান ক্যাথলিক। তাঁদের দুটি পুত্র আছে, সুমাইর (জন্ম ২০০৭) এবং সিদ্ধার্থ (জন্ম ২০০৫)।
বৈষ্ণবী ধনরাজ

বৈষ্ণবী ধনরাজ (জন্ম: ২৫শে আগস্ট ১৯৮৮) হলেন একজন ভারতীয় টেলিভিশন এবং চলচ্চিত্র অভিনেত্রী। তিনি সেক্স কমেডি ঘরানার একটি প্রাপ্তবয়স্ক হিন্দি চলচ্চিত্র "পিকে লেলে এ সেলসম্যান"-এর কেন্দ্রীয় চরিত্রে অভিনয় করেছেন, যেখানে তিনি মেরি মার্লো নামে এক ধনী মেয়ের চরিত্রে অভিনয় করেছেন। তিনি আজ তক-এ প্রচারিত টেলিভিশন অনুষ্ঠান "সত্যাগ্রহ"-এ নির্ভয়া, সনি এন্টারটেইনমেন্ট টেলিভিশনে প্রচারিত "সি.আই.ডি."-এ সাব ইন্সপেক্টর তাশা এবং কালার্স টিভিতে প্রচারিত "বেপানাহ"-এ মাহি অরোরার চরিত্রে অভিনয় করেছেন।
২০১১ সালে, বৈষ্ণবী "টাইমস অফ ইন্ডিয়া" প্রকাশিত সেলিব্রিটি ব্লগ সিরিজের অংশ হিসাবে বেশ কয়েকটি ব্লগ লিখেছিলেন।
বৈষ্ণবী ধনরাজ ১৯৮৮ সালের ২৫শে আগস্ট তারিখে ভারতের মহারাষ্ট্রের নাগপুরে জন্মগ্রহণ করেন। তিনি ব্লাইন্ড রিলিফ অ্যাসোসিয়েশনের মুন্ডল হাই স্কুল থেকে তাঁর স্কুল জীবনের পড়াশোনা করেছিলেন। তিনি শিবাজি বিজ্ঞান কলেজ থেকে স্নাতক সম্পন্ন করার পরে, তার পরিবার ২০০৮ সালে কল্যান দোম্বিওয়ালিতে স্থানান্তরিত হন। বৈষ্ণবীর পিতা-মাতা তাঁর শৈল্পিক প্রবণতাকে উৎসাহিত করেছিলেন এবং তাকে প্রাথমিক অডিশনে নিয়ে গিয়েছিলেন। ছাত্রাবস্থায় তিনি বৈষ্ণবী ভোয়ার নামে পরিচিত ছিলেন।
বৈষ্ণবী ধনরাজ ২০০৮ সালে "কসৌটি জিন্দেগি কে-"এ একটি বিশেষ চরিত্রে অভিনয়ের মাধ্যমে তার অভিনয় জীবনের শুরু করেছিলেন। এই ধারাবাহিকে তার কাজের স্বীকৃতি হিসেবে, বেশ কয়েকটি প্রযোজনা প্রতিষ্ঠান তাকে একই বছরে "করম আপনা" নামক একটি হিন্দি চলচ্চিত্রে অভিনয় করার প্রস্তাব দিয়েছিল। বৈষ্ণবী ভোয়ার নাম দিয়ে তিনি উক্ত দুটি প্রকল্পে অভিনয় করার পরে, তিনি সংখ্যাতাত্ত্বিক কারণে তাঁর পিতার প্রথম নাম ধনরাজের সাথে তাঁর উপাধির প্রতিস্থাপন করেছিলেন। ২০০৯ সালে বৈষ্ণবী সাব-ইন্সপেক্টর তাশা নামে গোয়েন্দা চরিত্রে সনি এন্টারটেইনমেন্ট টেলিভিশনে প্রচারিত জনপ্রিয় টেলিভিশন ধারাবাহিক "সি.আই.ডি."-এ যোগ দিয়েছিলেন। এই অনুষ্ঠানে জন্য, বৈষ্ণবী দুঃসাহসিক দৃশ্যে তার বদলে অন্য কেউ অভিনয় করাতে (স্ট্যান্ট ব্যবহার করতে) অস্বীকৃতি প্রদান করেছিলেন এবং তার সমস্ত দুঃসাহসিক দৃশ্যে তিনি নিজেই অভিনয় করেছিলেন। "সি.আই.ডি."-এ তার অভিনয় তাকে ব্যাপক জনপ্রিয়তা অর্জন করতে দারুণভাবে সহায়তা করেছিলেন। স্টারডম চালু করে এবং তশা হিসাবে তিনি ব্যাপক জনপ্রিয় হয়ে ওঠেন। ২০১২ সালের প্রথম দিকে, বৈষ্ণবী "না আনা ইস দেশ লাডো" নামক টেলিভিশন ধারাবাহিকে অভিনয় করা ছেড়ে "সিআইডিতে" যোগদানের কথা ভেবেছিলেন; কারণ উক্ত ধারাবাহিকে তিনি তার চরিত্র নিয়ে সন্তুষ্ট ছিলেন না, তবে বিষয়টি মাতামাতিভাবে মীমাংসিত হয়েছিল এবং ২০১২ সালের জুলাই মাস অবধি ধারাবাহিকটি শেষ না হওয়া পর্যন্ত তিনি এর অংশ হিসাবে ছিলেন।
সনি আট
সি. আই. ডি
খান্দু রংনেকর

খান্দেরাও মোরেশ্বর খান্দু রংনেকর (; ; জন্ম: ২৭ জুন, ১৯১৭ - মৃত্যু: ১১ অক্টোবর, ১৯৮৪) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার, ব্যাডমিন্টন খেলোয়াড় ও প্রশাসক ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৮ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে হোলকার, মধ্যপ্রদেশ, মহারাষ্ট্র ও মুম্বই দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিংয়ে পারদর্শী ছিলেন খান্দু রংনেকর।
বৈরমজী জিজিভয় স্কুল ও সেন্ট জ্যাভিয়ার্সে পড়াশুনো সম্পন্ন করেন। এরপর এলফিনস্টোন কলেজ থেকে বি.এ. ডিগ্রী লাভ করেন।
১৯৩৯-৪০ মৌসুম থেকে ১৯৬৩-৬৪ মৌসুম পর্যন্ত খান্দু রংনেকরের প্রথম-শ্রেণীর খেলোয়াড়ী জীবন চলমান ছিল। ১৯৩৯-৪০ মৌসুমে পুনায় মহারাষ্ট্রের সদস্যরূপে প্রথম-শ্রেণীর ক্রিকেটে অভিষেক হয় তার। খেলায় তিনি ১০২ ও অপরাজিত ১৭ রান তুলেন।
তিনি তার সময়কালে অন্যতম সেরা বামহাতি ভারতীয় ব্যাটসম্যান হিসেবে পরিচিতি লাভ করেছিলেন। কভার-পয়েন্ট অঞ্চলে চমৎকার ফিল্ডারের ভূমিকায় অবতীর্ণ হয়েছেন ও উভয় হাতেই সমান দক্ষতা প্রদর্শন করেন। বোম্বে পঞ্চদলীয় প্রতিযোগিতায় অংশগ্রহণের মাধ্যমে খান্দু রংনেকরের খেলোয়াড়ী জীবনের সূত্রপাত ঘটে। রঞ্জী ট্রফিতে প্রথম অংশগ্রহণেই চমৎকার সেঞ্চুরির সন্ধান পান।
আকর্ষণীয় বামহাতি ব্যাটসম্যান ছিলেন। মহারাষ্ট্র ও বোম্বের পক্ষে ২,৫৪৮ রান তুলেছেন। রঞ্জী ট্রফিতে হোলকারের সদস্যরূপে ৫০-এর অল্প গড়ে রান তুলেছেন। ১৯৪০ সালে বোম্বের সদস্যরূপে মহারাষ্ট্রের বিপক্ষে ২০২ রানের ইনিংস খেলেন। ১৯৫০ সালে হোলকারের সদস্যরূপে হায়দ্রাবাদের বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ২১৭ রান তুলেন।
১৯৩৯ থেকে ১৯৬৪ সাল পর্যন্ত প্রথম-শ্রেণীর ক্রিকেটের খেলাগুলোয় অংশ নিয়ে ৪১.৪৫ গড়ে ৪,৬০২ রান তুলেন। তন্মধ্যে, পনেরোটি শতরানের ইনিংস ছিল। এছাড়াও, মিডিয়াম পেস বোলিং করে ২১ উইকেট দখল করেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন খান্দু রংনেকর। ২৮ নভেম্বর, ১৯৪৭ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৪৮ তারিখে অ্যাডিলেডে একই দলের বিপক্ষে সর্বশেষ টেস্টে অংশ নেন তিনি।
১৯৪৭-৪৮ মৌসুমে অস্ট্রেলিয়া সফরের উদ্দেশ্যে তাকে ভারতীয় দলে অন্তর্ভুক্ত করা হয়। অস্ট্রেলিয়ার বিপক্ষে তিন টেস্টে অংশগ্রহণ করলেও তেমন সুবিধে করতে পারেননি। এ সফরে তাকে নিরাশ চিত্তে দেশে ফিরে আসতে হতে হয়েছিল।
ক্রিকেটের পাশাপাশি ব্যাডমিন্টন খেলায়ও দক্ষতার স্বাক্ষর রাখেন। ১৯৩৯ থেকে ১৯৪৫ সময়কালে ভারতীয় ক্রীড়াঙ্গনে অন্যতম সেরা ব্যাডমিন্টন খেলোয়াড়ের ভূমিকায় অবতীর্ণ হন। ১৯৪৫ সালে ভারতীয় জাতীয় ব্যাডমিন্টন চ্যাম্পিয়নশীপে দ্বৈত শিরোপা লাভের কৃতিত্ব প্রদর্শন করেন। ১৯৪০, ১৯৪২ ও ১৯৪৪ সালে পশ্চিম ভারতীয় দ্বৈত ও ১৯৪০ সালে মিশ্র দ্বৈতের শিরোপা পান।
১৯৬০-এর দশকে থানে পৌরসভার সভাপতিত্ব করেন। ১৯৬২-৬৩ মৌসুম থেকে ১৯৬৯-৭০ মৌসুমে বিসিসিআইয়ের সহঃসভাপতির দায়িত্বে ছিলেন। ১৯৬২-৬৩ মৌসুমে বোম্বে ক্রিকেট সংস্থার সভাপতিত্ব করেন এবং ১৯৬২-৬৩ মৌসুম থেকে ১৯৭৮-৭৯ মৌসুম পর্যন্ত সহঃসভাপতি ছিলেন।
বোম্বেভিত্তিক ভারতীয় কাস্টমসে কাজ করেন ও টেক্সটাইল ব্যবসা পরিচালনা করতেন। কণ্ঠনালীর ক্যান্সারে আক্রান্ত হন। ১১ অক্টোবর, ১৯৮৪ তারিখে ৬৭ বছর বয়সে মহারাষ্ট্রের থানে এলাকায় খান্দু রংনেকরের দেহাবসান ঘটে।
রুহানিকা ধবন

রুহানিকা ধবন (জন্ম: ২৫শে সেপ্টেম্বর ২০০৭) হলেন একজন ভারতীয় টেলিভিশন শিশু অভিনেত্রী। তিনি ২০১২ সালে জি টিভিতে প্রচারিত "মিসেস কৌশিক কি পাঁচ বাহুয়ে" নামক টেলিভিশন ধারাবাহিকে অভিনয় করার মাধ্যমে অভিনয় জগতে পদার্পণ করেছেন। তারপরে তিনি স্টার প্লাসে প্রচারিত টেলিভিশন ধারাবাহিক "ইয়ে হ্যায় মহাবাতে"-এ রুহী ও পিহু চরিত্রে অভিনয় করার মাধ্যমে ব্যাপক জনপ্রিয়তা অর্জন করেছিলেন। এই ধারাবাহিকে তার অভিনয়ের জন্য তিনি জনপ্রিয় শিশু অভিনেত্রী বিভাগে ইন্ডিয়ান টেলি অ্যাওয়ার্ড -সহ বেশ কয়েকটি পুরস্কার লাভ করেছিলেন।
২০১৪ সালের জানুয়ারি মাসে, রুহানিকা বলিউড ছবি "জয় হো"-এর একটি বিশেষ চরিত্রে অভিনয় করেছিলেন। ২০১৫ সালের ফেব্রুয়ারি মাসে, তিনি ২০১৬ সালে মুক্তিপ্রাপ্ত সানি দেওল অভিনীত অ্যাকশন নাট্য চলচ্চিত্র "ঘায়েল ওয়ান্স অ্যাগেইন"-এ অভিনয় করার প্রস্তাব পেয়েছিলেন, যা তিনি গ্রহণ করেছিলেন।
রুহানিকা ধবন ২০০৭ সালের ২৫ সেপ্টেম্বর তারিখে ভারতের দিল্লিতে জন্মগ্রহণ করেছেব। তিনি আইজিএসসি স্কুল হতে পড়াশোনা করেছেন। তিনি বর্তমানে মুম্বইয়ে বসবাস করেন। ২০১৪ সালের জানুয়ারি মাসে, তিনি হিন্দি ও ইংরেজি ভাষার পাশাপাশি পাঞ্জাবি ভাষায় কথা বলতে পারেন।
রুহানিকা ধবন ২০১২ সালে জি টিভিতে প্রচারিত টেলিভিশন ধারাবাহিক "মিসেস কৌশিক কি পাঁচ বাহুয়ে"-এ অভিনয়ের মধ্য দিয়ে তার কর্মজীবন শুরু করেছেন, এই ধারাবাহিকে তিনি আশি চরিত্রে অভিনয় করেছিলেন। পরে তিনি স্টার প্লাসে প্রচারিত একতা কাপুরের রোমান্টিক নাট্য "ইয়ে হ্যায় মহাবাতে"-এ একটি কেন্দ্রীয় চরিত্রে অভিনয় করেছিলেন। তিনি এই ধারাবাহিকে দিব্যঙ্কা ত্রিপাঠি এবং করণ প্যাটেলের মতো অভিনয়। শিল্পীদের সাথে কাজ করেছেন। এই ধারাবাহিকে তার দ্বারা অভিনীত রুহী চরিত্রটি দর্শকের কাছে বেশ জনপ্রিয় হয়ে উঠেছিল। এই ধারাবাহিকটি মঞ্জু কাপুরের উপন্যাস "কাস্টোডি" অবলম্বনে নির্মিত। এই ধারাবাহিকটি তামিলীয় ইশিতা (দিব্যঙ্কা ত্রিপাঠি দ্বারা অভিনীত) এবং তার পাঞ্জাবী স্বামী রমন (করণ প্যাটেল দ্বারা অভিনীত)-কে আবর্তন করে গঠিত। ইশিতা রমনকে বিয়ে করে এবং রমনের কন্যা রুহীর সাথে মানসিকভাবে জড়িয়ে যায়। এই ধারাবাহিকে তার অভিনয়ের জন্য তিনি ২০১৪ সালের "জনপ্রিয় শিশু অভিনেত্রী" হিসেবে জন্য ইন্ডিয়ান টেলি অ্যাওয়ার্ড লাভ করেছিলেন।
তিনি একটি ফ্যাশন অনুষ্ঠানের মূল মডেল হিসাবে হেঁটেছেন, উক্ত অনুষ্ঠানে তিনি বার্বির পোশাকে উপস্থিত হয়েছিলেন। উক্ত অনুষ্ঠানটি ২০১৪ সালের আগস্ট মাসে অনুষ্ঠিত হয়েছিল ২০১৪ সালের ২২ নভেম্বর তারিখে, তিনি কে-৯ প্রোডাকশনের জনপ্রিয় কৌতুক অনুষ্ঠান "কমেডি নাইটস উইথ কপিল"-এ একজন অতিথি হিসাবে উপস্থিত হয়েছিলেন।
দিনাক্ষী প্রিয়সাদ

বামিনহেন্নাদিগে দিনাক্ষী প্রিয়সাদ ( ; জন্ম: ১৮ মার্চ ১৯৯০) একজন শ্রীলঙ্কান অভিনেত্রী এবং টেলিভিশন উপস্থাপিকা। দিনাক্ষী তার বাবা দীনেশ প্রিয়দাস পরিচালিত চলচ্চিত্রে মাত্র দুই বছর বয়সে অভিনয়ে আত্মপ্রকাশ করেছিলেন।
দিনাক্ষী প্রিয়সাদ শ্রীলঙ্কার কলম্বোতে জন্মগ্রহণ করেছিলেন। তিনি দীনেশ প্রিয়সাদ ও শিরানী প্রিয়সাদের তিন কন্যার মধ্যে প্রথম। তার বাবা দীনেশ একজন বিশিষ্ট চলচ্চিত্র পরিচালক যিনি শ্রীলঙ্কার চলচ্চিত্র জগতের এক অগ্রণী ব্যক্তিত্ব হিসাবে বিবেচিত, তিনিই দেশের চলচ্চিত্রশিল্পে বিভিন্ন প্রযুক্তি এবং গ্রাফিক্স নিয়ে আসেন। তার সবচেয়ে বড় প্রকল্প ১৯৯৫ সালের গামিনী ফোনসেকা অভিনীত দেওমাদারা পালামা যা একটি উচ্চ-অ্যাকশনভিত্তিক চলচ্চিত্র। চলচ্চিত্রটি দিনাক্ষীর মা প্রযোজনা করেন এবং তার বাবা এটি পরিচালনা করেছিলেন। দিনাক্ষীর দুই ছোট বোন, শেশাদ্রি প্রিয়সাদ ১৯৯১ সালের ২রা ডিসেম্বর জন্মগ্রহণ করেন এবং শানুদ্রি প্রিয়সাদ ১৯৯৯ সালের ৮ই সেপ্টেম্বর জন্মগ্রহণ করেন। বড় বোনকে অনুসরণ করে শেশাদ্রি ২০১১ সালে চলচ্চিত্র চ্যালেঞ্জারস "(ইয়াওয়ান্বে বাবারু এপি)" চলচ্চিত্রে প্রধান চরিত্রে অভিনয়ের মাধ্যমে চলচ্চিত্রে আত্মপ্রকাশ করে এই শিল্পে প্রবেশ করেছিলেন। কনিষ্ঠতম বোন শানুদ্রি-ও বহু ছবিতে এবং টেলিড্রামায় অভিনয় করেছেন, তিনি রায়গাম টেলি অ্যাওয়ার্ডস ২০০৯-এ একটি বিশেষ জুরি অ্যাওয়ার্ড অর্জন করেছিলেন।
দিনাক্ষী বাঁশবালাপিতিয়ায় হলি ফ্যামিলি কনভেন্টে সাধারণ স্তর (ও/এল) পরীক্ষায় অংশ নিয়েছিলেন এবং রয়্যাল ইনস্টিটিউটে তার প্রাক-বিশ্ববিদ্যালয় শিক্ষা শেষ করেছেন। এরপর তিনি শ্রীলঙ্কার ওপেন বিশ্ববিদ্যালয়ে যোগদান করেন এবং বর্তমানে স্নাতক ডিগ্রির জন্য ইঞ্জিনিয়ারিং পড়ছেন। তিনি শ্রী জয়েওয়ার্দেণপুরা বিশ্ববিদ্যালয়ে মিডিয়া এবং গণযোগাযোগে তার ডিপ্লোমাও করছেন।
যদিও ১৯৯২ সালে দিনাক্ষী মাত্র ২ বছর বয়সী ছিল, কিন্তু তিনি তার বাবা দীনেশ প্রিয়সাদের "অপায়ে থাথপাড়া ৮৪,০০০" চলচ্চিত্রের মাধ্যমে অভিনয়ের সূচনা করেছিলেন। ২০০৯ সালে উপুল শান্ত সন্নাসগালার প্রখ্যাত রোমান্টিক উপন্যাস "ওয়াসানা সিহিনায়ার" টেলিড্রামা সংস্করণে তিনি প্রথম প্রধান চরিত্রে অভিনয় করেন। এই টেলিড্রামাটি প্রযোজনা ও পরিচালনা করেছিলেন জনক সিরীবর্দন এবং স্ক্রিপ্ট লিখেছিলেন কবিন্দ্য জয়সেকারা। ২০০৯ সালে "সন্দগিরি পাওওয়া" টেলিড্রামায় তাকে দেখা গিয়েছিল একটি গ্রামাঞ্চলে একজন শিক্ষকের মূল ভূমিকায় অভিনয় করতে। এর চিত্রগ্রহণ কুড়ুনাগলা জেলার চরম কঠোর গ্রামীণ অঞ্চলে করা হয়েছিল। তার পরবর্তী টেলিড্রামাটি ছিল হিথাথা ওয়াহাল ওয়েমি, এটি সারথ কবিরাত্নের জনপ্রিয় চিত্রকাহিনী যা সত্তরের দশকে "শিথথারা" সাপ্তাহিকটিতে প্রকাশিত হয়েছিল। টেলিড্রামাটি পরিচালনা করেছিলেন মোহন নিয়াজ, যেখানে দিনাক্ষী "নিম্মির" চরিত্রে অভিনয় করেছিলেন।
দিনাক্ষী চারটি মিউজিক ভিডিওতেও প্রধান চরিত্রে উপস্থিত হয়েছেন, সেগুলো - শিল্পী তেহান পেরারার উনুহুমা, প্রবুদ্ধ গীতা রুচির ইয়াহামিন দুকা কিয়গান্না, ডাক্তার ব্যান্ডের আয়া এনাথুরা এবং বিলি ফার্নান্দোর রা আহেসে।
পান্ডু (অভিনেতা)

পান্ডু তামিল চলচ্চিত্র অভিনেতা যিনি অনেক কমেডি চরিত্রে অভিনয় করেছেন। তার ভাই ইডিচাপুলি সেলভরাজও এর আগে ছবিতে কৌতুক অভিনেতার চরিত্রে অভিনয় করেছিলেন।
স্কুল শেষ করার পর পান্ডু চেন্নাইয়ের আর্টস এন্ড ক্রাফটস কলেজটিতে প্রবেশ করেন এবং সৃজনশীল শিল্পের প্রতি আগ্রহ বাড়িয়ে তোলেন। পান্ডু তার ভাইয়ের ইডিচাপুলি সেলভরাজ যোগদানের পরে 'কারাইয়েল্লাম শেনবাগাপু' ছবিতে অভিনয়ের সূচনা করেছিলেন, যিনি বেশ কয়েকটি ছবিতে একজন কৌতুক অভিনেতা হয়েছিলেন। তিনি রাজস্থান অজিথ কুমার এর সাথে আসা রামসামীর চরিত্রে আগাতিয়ানের " কাধাল কোট্টাই " তে সহায়ক ভূমিকা পালন করেছিলেন।
২০১৩ সালে, তিনি " ভেলাচি " ছবিতে অভিনয় করেছিলেন, এতে তাঁর পুত্র পিন্টু, পান্ডু একটি শীর্ষস্থানীয় চরিত্রে অভিনয় করেছেন। তিনি তামিলনাড়ু ট্যুরিজম লোগো ডিজাইন করেছেন ছাতা এবং পুরস্কার এবং প্রশংসা পেয়েছি। তিনি এআইএডিএমকে প্রতিষ্ঠাতা নেতা এমজিআর এর নির্দেশনা ও তদারকিতে টু লিভ পার্টির লোগো ডিজাইন করেছিলেন
চলচ্চিত্র থেকে দূরে, ১৯৭৫ সালে তিনি চেন্নাইতে প্রপাঞ্জ আনলিমিটেড নামে একটি পিতল এবং অ্যালুমিনিয়াম ব্যবসা শুরু করেছিলেন। তিনি পারিবারিক ব্যবসা হিসাবে পরিচালনা করেন, পুত্র প্রভু পানজু দায়িত্বে ছিলেন।
ডিজনি চ্যানেল

ডিজনি চ্যানেল (উন্মুক্তভাবে দ্যা ডিজনি চ্যানেল ১৯৮৩ থেকে ১৯৯৭ পর্যন্ত এবং ১৯৯৭ থেকে ২০০২ পর্যন্ত ডিজনি) হলো আমেরিকান টেলিভিশন, যা ফ্লাগশিপ এর অধীনে ডিজনি চ্যানেল ওয়ার্ল্ডওওয়াইড দ্বারা পরিচালিত ওয়াল্ট ডিজনি টেলিভিশন হতে দ্যা ওয়াল্ট ডিজনি কোম্পানির একটি অঙ্গপ্রতিষ্ঠান।
ডিজনি চ্যানেলই সর্বপ্রথম শিশুদের জন্য টেলিভিশন সিরিজ, অরিজিনাল টেলিভিশন চলচ্চিত্র এবং আরো তৃতিয় পক্ষযুক্ত অনুষ্ঠান তৈরি এবং প্রচার করে। ১৯৮০ এর দিকে ডিজনি চ্যানেল তাদের পারিবারিক চ্যানেলকে প্রথম প্রিমিয়ার সার্ভিসের আওতায় নিয়ে আসে এবং ২০০০ সালের দিকে তাদের শিশুতোষ চ্যানেলকেও এর আওতায় নিয়ে আসে। ডিজনি চ্যানেল এর বেশিরভাগ অনুষ্ঠান প্রচার হয় ৬-১৬ বছরের বাচ্চাদের জন্য, যেখানে ডিজনি জুনিয়র চ্যানেল ৭ বছরের মধ্যে শিশুদের জন্য অনুষ্ঠান তৈরি এবং প্রচার করে।
জানুয়ারি ২০১৬ সালের হিসাব অনুসারে মার্কিন যুক্তরাষ্ট্রের ৮০.৬% জনগণ ডিজনি চ্যানেল দেখে, যেখানে ৯৩.৯ মিলিয়ন প্রিমিয়ার সার্ভিস এর আওতায় ডিজনি চ্যানেল দেখে থাকে।
১৯৭৭ সালে ওয়াল্ট ডিজনি প্রোডাকশনস এর নির্বাহী কর্মকর্তা জিম জিমিররো একটি বুদ্ধি বের করেন টেলিভিশন নেটওয়ার্ক এর যা তাদের স্টুডিওর বিভিন্ন চিত্র প্রচার করবে। ডিজনির চেয়ারম্যান কার্ড ওয়াকার প্রস্তাবটি নাকোচ করে দেন এবং ওয়াল্ট ডিজনি ওয়ার্ল্ড এর এপকট সেন্টার এর দিকে অধিক মনোযোগ দেন। বুদ্ধটি ১৯৮১ সালের নভেম্বর এর দিকে গ্রহণ করা হয়, যেখানে ডিজনি গ্রুপ ডাব্লিউ স্যাটেলাইট কমিউনিকেশনস এর সাথে মিলে চ্যানেলটি শুরু করেন। সেপ্টেম্বর ১৯৮২ সালে গ্রুপ ডাব্লিউ বিভিন্ন অর্থনৈতিক কারণ দেখিয়ে প্রজেক্টটি থেকে বেড়িয়ে আসে। কিন্তু ওয়াল্ট ডিজনি প্রোডাকশনস প্রতিষ্ঠাতা প্রেসিডেন্ট এলান ওয়াগনার এর সহায়তায় প্রজেক্টটি চালিয়ে যেতে থাকেন এবং ১৯৮৩ সালের শুরুতেই পূর্ব ঘোষণা অনুযায়ী একটি ফ্যামিলি-ওরিয়েন্টেড ক্যাবল চ্যানেল হিসেবে যাত্রা শুরু করে।
এপ্রিল ১৮, ১৯৮৩ সালে স্থানীয় সময় সকাল ০৭:০০ টায় দ্যা ডিজনি চ্যানেল জাতীয় প্রিমিয়াম চ্যানেল (প্রত্যেক গ্রাহককে অর্থ দিয়ে চিত্র দেখাকে প্রিমিয়াম চ্যানেল বলে যাতে কোনো বিজ্ঞাপন দেখায় না) হিসেবে যাত্রা শুরু করে। সেপ্টেম্বর ১৯৮৩ সালে চ্যানেলটি নিয়মিত মার্কিন যুক্তরাষ্ট্রের ৫০টিরও বেশি রাজ্যে স্থানীয় সময়ানুযায়ী সকাল ০৭:০০টা থেকে রাত ১১:০০ পর্যন্ত মোট ১৬ ঘণ্টা প্রচার হতো এবং ঐ বছরি ৬১১,০০০ হাজারেরোও বেশি গ্রাহক চ্যানেলটি নিয়মিত দেখেছে।; অক্টোবর ১৯৮৩ সালে চ্যানেলটি তাদের প্রথম টেলিভিশন চলচ্চিত্র "টাইগার টাউন" তৈরি করে, চলচ্চিত্রটি ক্যাবলএইসি পুরস্কার জিতে নেয়। চ্যানেলটি জানুয়ারি ১৯৮৫ সাল থেকে অধিক আয় করা শুরু করে, এর সঙ্গে এর তৈরি প্রত্যেকটি অনুষ্ঠান ১.৭৫মিলিয়নেরও বেশি গ্রাহক দেখতে থাকে।
সেপ্টেম্বর ১৯৯০ সালে টিসিআই এর মোন্টগমেরি, আলাবামা সিস্টেম সর্বপ্রথম কোনো ক্যাবল প্রোবাইডার হিসেবে আত্মপ্রকাশ করে যারা কোনো চ্যানেলকে ব্যাসিক ক্যাবল সার্ভিস হিসেবে পরিচালনা করে। ১৯৯১ থেকে ১৯৯৬ সালের মধ্যে অনেক ক্যাবল প্রোবাইডার ডিসনি চ্যানেলকে নির্দিষ্ট পরিমাণ অর্থ দিয়ে তাদের এড়িয়ায় চ্যানেলটি প্রচার করা শুরু করে, কিন্তু ওয়াল্ট ডিজনি কোম্পানির নির্বাহী কর্মকর্তা অন্য পরিকল্পনা করা শুরু করেন চ্যানেলটি পূর্ণ সময় প্রচার করার জন্য।
এপ্রিল ৬, ১৯৯৭ সালে চ্যানেল কর্তৃপক্ষ অফিশিয়ালভাবে তাদের চ্যানেলটির নতুন নাম ডিজনি চ্যানেল রাখে এবং সেপ্টেম্বর ২০০২ সালের পূর্ব পর্যন্ত সাধারণ "ডিজনি" নামে প্রচার শুরু করে এবং লি হান্ট এসোসিয়েট মিকিরা কান সংবলিত ডিজনি চ্যানেল এর নতুন লোগো উন্মোচন করে।
বাণীকুমার

বৈদ্যনাথ ভট্টাচার্য (২৩ নভেম্বর, ১৯০৭ - ১৫ আগস্ট, ১৯৭৮) যিনি বাণীকুমার নামেই পরিচিত, ছিলেন একজন বিশিষ্ট ভারতীয় বাঙালি বেতার সম্প্রচারক, গীতিকার, প্রযোজক ও নাট্য পরিচালক। তিনি কলকাতার বাসিন্দা ছিলেন। পঙ্কজকুমার মল্লিক ও বীরেন্দ্রকৃষ্ণ ভদ্রের সমসাময়িক বাণীকুমার ১৯৩০-এর দশক থেকে সুদীর্ঘকাল অল ইন্ডিয়া রেডিওয় বেতারকেন্দ্রের সঙ্গে যুক্ত ছিলেন।
বাণীকুমারের সর্বাধিক পরিচিতি তাঁর "মহিষাসুরমর্দিনী" নামক বেতার সঙ্গীতালেখ্যটির রচনা ও প্রবর্তনার জন্য। ১৯৩১ সাল থেকে অদ্যাবধি মহালয়ার দিন ভোর চারটের সময় কলকাতার আকাশবাণী থেকে এই অনুষ্ঠানটি সম্প্রচারিত হয়। বীরেন্দ্রকৃষ্ণ ভদ্র এই অনুষ্ঠানের ভাষ্য ও শ্লোকপাঠ করেছেন।
বাণীকুমারের পিতৃদত্ত নাম বৈদ্যনাথ ভট্টাচার্য। তিনি ১৯০৭ খ্রিস্টাব্দের ২৩ নভেম্বর হাওড়ার কানপুর গ্রামে জন্মগ্রহণ করেন। তাঁর পিতা ছিলেন সংস্কৃতজ্ঞ পণ্ডিত ও ইতিহাসবিদ বিধুভূষণ ভট্টাচার্য এবং মা অপর্ণা ভট্টাচার্য। তাঁদের দুই ছেলে ও দুই মেয়ের মধ্যে জ্যেষ্ঠ পুত্র ছিলেন বাণীকুমার। তাঁদের আদি নিবাস ছিল হুগলির আঁটপুরে।
বাণীকুমার হাওড়া জেলা বিদ্যালয়ে তাঁর প্রাথমিক শিক্ষাগ্রহণ করেন। সেখানে শিক্ষক তথা কবি করুণানিধান বন্দ্যোপাধ্যায়ের আগ্রহে কাব্যরচনায় তিনি মনোনিবেশ করেন। এরপর প্রেসিডেন্সি কলেজ থেকে তিনি ইংরেজিতে স্নাতক হন। তাঁর পিতা ও পিতামহের সংস্কৃতে জ্ঞান থাকায় তিনিও সংস্কৃত বিষয়ে পড়াশোনা করেন এবং ‘কাব্য সরস্বতী’ উপাধি পান।
সাংসারিক চাপে পড়াশোনা বেশিদূর না করতে পারায় তিনি টাঁকশালে চাকরি করা শুরু করেন। স্মৃষ্টিশীল মননের অধিকারী হওয়ায় ১৯২৭খ্রিস্টাব্দে ১ নম্বর গার্স্টিন প্লেসে এক বেসরকারি প্রতিষ্ঠানের উদ্যোগে কলকাতা বেতারকেন্দ্র স্থাপিত হলে তিনি চাকরি ছেড়ে দিয়ে বেতারকেন্দ্রে যোগ দেন। তৎকালীন সময়ে বেতারকেন্দ্রের ভারতীয় অনুষ্ঠান বিভাগের অধিকর্তা নৃপেন্দ্রনাথ মজুমদারের আগ্রহে বেতারকেন্দ্র যোগদান করেন রাইচাঁদ বড়াল, পঙ্কজকুমার মল্লিক, বীরেন্দ্রকৃষ্ণ ভদ্র প্রমুখ শিল্পী। সেখানেই রাইটার স্টাফ আর্টিস্ট হয়ে বৈদ্যনাথ কাজে যোগদান করেন এবং ‘বাণীকুমার’ নামে তাঁর বেতার জীবন শুরু করেন।
মহিষাসুরমর্দিনী বেতার অনুষ্ঠানের রচয়িতা হিসেবে তিনি সর্বাধিক পরিচিত। তাঁর রচিত কবিতা গুলি হল "চিত্রলেখা", "বিদুষী", "জাগৃহী", "মরু-মায়া" ইত্যাদি। এছাড়াও "রাজপুত্র"নাটকে এবং ‘ভাগ্যচক্র’, ‘দেনা-পাওনা’, ‘রূপলেখা’ ও ‘দেবদাস’ ছবিতে বাণীকুমার রচিত গান গাওয়া হয়েছে। তিনি বিভিন্ন গ্রন্থ রচনা করেন। তার প্রকাশিত গ্রন্থের মধ্যে উল্লেখযোগ্য – ‘সন্তান’, ‘সপ্তর্ষি’, ‘গীতবল্লকী’, ‘কথা-কথালি’, ‘মহিষাসুরমর্দিনী’, ‘রায়বাঘিনী’, ‘হাওড়া হুগলীর ইতিহাস’, ‘স্বরলিপিকা’ (২ খন্ড) ইত্যাদি। তিনি ১৯৪১ খ্রিস্টাব্দে কাজী নজরুল ইসলামের ‘"ওমর খৈয়াম"’-এর বেতার নাট্যরূপ রচনা করেছিলেন।
ক্যারোলিন জুরি

ক্যারোলিন লুসি অ্যান জুরি ( ) (জন্ম: ৫ অক্টোবর ১৯৯২) একজন শ্রীলঙ্কার অভিনেত্রী এবং সুন্দরী প্রতিযোগিতায় বিজয়ী। তিনি ২০২০ সালে মিস ওয়াল্ড বিজয়ী হয়ে বিশ্ব সুন্দরী খেতাব পেয়েছেন। তিনি মিসেস এ শ্রীলঙ্কার প্রতিনিধিত্ব করেছিলেন আমেরিকা যুক্তরাষ্ট্রের নেভাদারার লাস ভেগাসে অনুষ্ঠিত গ্র্যান্ড ফিনালিতে ডিসেম্বর ২০১৯ এ ওয়ার্ল্ড২০২০ এর প্রতিযোগিতা অনুষ্ঠিত হয়েছে।
কান্দনা

কান্দনা হ'ল শ্রীলঙ্কা, পশ্চিম প্রদেশের কলম্বোর শহরতলির শহর কলম্বো শহরের কেন্দ্রের উত্তরে। কলম্বো, নেগোম্বোর পাশাপাশি বান্দরানাইকে আন্তর্জাতিক বিমানবন্দরের সান্নিধ্যের কারণে শহরতলির একটি জনপ্রিয় আবাসিক অঞ্চল। এর প্রতিবেশী শহরতলির হলো জেএ-এলা, র‌্যাগামা, পিরালান্দা এবং ওয়াতালা ।
কান্দনা এ ৩ (কলম্বো - নেগোম্বো) হাইওয়েতে অবস্থিত ।
কান্দনা রেল স্টেশন পুটলম লাইনে অবস্থিত, এবং এটি কলম্বো ফোর্ট রেল স্টেশন থেকে দশম রেলওয়ে স্টেশন ।
কান্দনার প্রধান নৃগোষ্ঠী হলেন সিংহলি এবং কান্দনার বেশিরভাগ বাসিন্দা রোমান ক্যাথলিক । কান্দনার সেন্ট সেবাস্তিয়ানস মন্দির একটি বিখ্যাত রোমান ক্যাথলিক উপাসনালয়। অনেক ক্যাথলিক গীর্জা কান্দনার আশেপাশে অবস্থিত। .তিহাসিকভাবে, কান্দনার জনসংখ্যার একটি বড় বার্গার (ডাচ, পর্তুগিজ এবং ব্রিটিশ বংশধর) রয়েছে, তবে বছরের পর বছর ধরে বুর্গারের সংখ্যা হ্রাস পেয়েছে।
কন্দনার স্বদেশী শিল্পকর্মসমূহ, ১৯৪১ সালে প্রতিষ্ঠিত একটি শীর্ষস্থানীয় সাবান উত্পাদনকারী সংস্থা, পাশাপাশি বহু ক্ষুদ্র শিল্পেও রয়েছে। শহরটি বেকারিগুলির জন্যও বিখ্যাত।
বনজা আয়েঙ্গার

বনজা আয়েঙ্গার (মৃত্যু ২০০১) একজন ভারতীয় গণিতবিদ, শিক্ষাবিদ এবং দক্ষিণ ভারতের রাজ্য অন্ধ্রপ্রদেশের তিরুপতির শ্রী পদ্মাবতী মহিলা বিশ্ববিদ্যালয়ের প্রতিষ্ঠাতা উপাচার্য ছিলেন। তিনি ছিলেন অন্ধ্র মহিলা সভার তথ্যপ্রযুক্তি স্কুলেরও অন্যতম প্রতিষ্ঠাতা। ভারত সরকার তাঁকে ১৯৮৭ সালে চতুর্থ সর্বোচ্চ অসামরিক সম্মান পদ্মশ্রী প্রদান করে।
বনজা অবিভক্ত অন্ধ্র প্রদেশে জন্মগ্রহণ করেন এবং তিনি হায়দ্রাবাদে প্রাথমিক শিক্ষা সম্পন্ন করেন। ১৯৫০ সালে কেমব্রিজ বিশ্ববিদ্যালয় থেকে গণিতে উচ্চশিক্ষা অর্জন করেন; এর পর তিনি ছাত্র ফোরামের অংশ হিসাবে যুগোস্লাভিয়া, চেকোস্লোভাকিয়া এবং হাঙ্গেরি ভ্রমণ করেন। কেমব্রিজ বিশ্ববিদ্যালয়ে থাকালীন পরবর্তীকালের বিখ্যাত কমিউনিস্ট নেতা মোহিত সেনের সাথে বনজার পরিচয় হয় এবং তাঁরা বিবাহবন্ধনে আবদ্ধ হন। বিয়ের পরে এই দম্পতি চীন চলে যান এবং মোহিত সেন বেজিং-য়ের আন্তর্জাতিক কমিউনিস্ট বিশ্ববিদ্যালয়ে পড়াশোনা শুরু করেন। ১৯৫৩ সালে তাঁরা দেশে ফিরে আসেন।
ওসমানিয়া বিশ্ববিদ্যালয়ে গণিত বিভাগে সহকারী অধ্যাপক হিসাবে কর্মজীবন শুরু করেন বনজা এবং বিশ্ববিদ্যালয়ের অধিভুক্ত দুটি কলেজ, কোটির ইউনিভার্সিটি কলেজ ফর উইমেন (ওসমানিয়া মহিলা কলেজ) এবং নিজাম কলেজে অধ্যাপনা করেন তিনি। ওসমানিয়া বিশ্ববিদ্যালয়ে থাকাকালীন বনজা আয়েঙ্গার ১৯৫৮ সালে দিল্লি বিশ্ববিদ্যালয় থেকে গণিতে ডক্টরাল ডিগ্রি অর্জন করেন। তিনি ওসমানিয়া বিশ্ববিদ্যালয়ে সহকারী অধ্যাপক, অধ্যাপক, গণিত বিভাগের বিভাগীয় প্রধান এবং কোটির ইউনিভার্সিটি কলেজ ফর উইমেনের অধ্যক্ষ হিসাবে কাজ করেছিলেন। অল্প কিছুদিন ওসমানিয়া বিশ্ববিদ্যালয়ের উপাচার্য পদেও অধিষ্ঠিত ছিলেন তিনি। ১৯৮৩ সালে শ্রী পদ্মাবতী মহিলা বিশ্ব বিদ্যালয় প্রতিষ্ঠিত হলে, তিনি উপাচার্য হিসাবে নিযুক্ত হন এবং ১৯৮৬ সাল পর্যন্ত এই পদে আসীন ছিলেন। তিনি ওসমানিয়া বিশ্ববিদ্যালয় শিক্ষক সমিতির প্রতিষ্ঠাতা সদস্যদের একজনও ছিলেন। তিনি অন্ধ্র মহিলা সভার আজীবন ট্রাস্টি ছিলেন এবং সম্পাদক ও সভাপতি হিসাবে সংগঠনের দায়িত্ব পালন করেছিলেন। ১৯৯৪ সাল থেকে তাঁর মৃত্যুর আগে পর্যন্ত তিনি এ পদে অধিষ্ঠিত ছিলেন।
গণিত ছাড়াও, বনজা শিক্ষা প্রসারের বিষয়েও উদ্যোগী ছিলেন এবং শিক্ষা সংক্রান্ত বহু গবেষণাপত্র প্রকাশ করেছেন তিনি।
১৯৮৭ সালে ভারত সরকার বনজা আয়েঙ্গারকে পদ্মশ্রী সম্মানে ভূষিত করে। তিনি অন্ধ্র প্রদেশ সরকার দ্বারা শ্রেষ্ঠ শিক্ষকের পুরস্কারও পেয়েছিলেন এবং রাজীব গন্ধী ফাউন্ডেশনের পক্ষ থেকে বৃত্তিও লাভ করেছিলেন।বনজা ২০০১ সালে শেষ নিঃশ্বাস ত্যাগ করেন।
বাউরিশোল

বাউরিশোল ভারতের পশ্চিমবঙ্গের বাঁকুড়া জেলার সিমলাপাল থানার একটি গ্রাম। 
প্রাকৃতিক পরিবেশের জন্য গ্রামটি বড়ো সুন্দর। বড় বাঁধ নামে একটি বড় পুকুর গ্রামে অবস্থিত।
গ্রামটিতে মদনমোহন মন্দির, বুড়াকুন্দরা মন্দির, দুটি মা কালীর মন্দির, হনুমান মন্দির ও একটি আটচালা রয়েছে।
২০১১ সালের আদম শুমারি অনুসারে, এই শহরের জনসংখ্যা ৬৮৫ জন।
বাউরিশোল প্রাথমিক বিদ্যালয় নামে গ্রামে একটি প্রাথমিক বিদ্যালয় আছে।
গ্রামটি প্রতিষ্ঠা করেছিলেন দুজন উৎকল ব্রাহ্মণ, অযোধ্যারাম পাইন এবং বজ্জুরাম পাইন। অঞ্চলটি ভালাইডিহার জমিদার দ্বারা শাসিত ছিল। গঙ্গাধর পাইন ৬০০ বিঘা বনভূমি এবং ১০০ বিঘা জমি কিনেছিলেন। নিত্যানন্দ পাইন ছিলেন গ্রামের প্রথম মোড়ল। ভালাইডিহার জমিদার তাঁকে মোড়ল উপাধি দিয়েছিলেন এবং জমিদার তাঁকে ৭৫ বিঘা জমি উপহার দিয়েছিল। পরে ঈশান পাইন গ্রামের মোড়ল হন। এই গ্রামের ইতিহাস গ্রামবাসীদের কাছে গৌরবময়।
এই গ্রামটি কৃষি নির্ভর। এটি 22 ° 59 '32 "উত্তর অক্ষাংশ এবং 87 ° 03' 27" পূর্ব দ্রাঘিমাংশের মধ্যে অবস্থিত। কৃষিতে সেচ ব্যবস্থার জন্য বাউরিশোল বড় বাঁধ অত্যন্ত গুরুত্বপূর্ণ। গ্রামটি প্রাকৃতিক সৌন্দর্যের জন্য সুন্দর।
পুনম মহাজন

পুনম মহাজন ওরফে পুনম বজেন্দলা রাও (, জন্ম ৯ই ডিসেম্বর ১৯৮০) হলেন একজন ভারতীয় রাজনীতিবিদ যিনি মহারাষ্ট্রের মুম্বই উত্তর মধ্য নির্বাচনী অঞ্চলের, লোকসভা সংসদ সদস্য হিসাবে দায়িত্ব পালন করেছেন। তিনি ভারতীয় জনতা পার্টির সদস্য তিনি ২০১৬ সালের ডিসেম্বর থেকে ভারতীয় জনতা পার্টির যুব শাখা ভারতীয় জনতা যুব মোর্চা (বিজেওয়াইএম)র জাতীয় সভাপতি হিসাবেও দায়িত্ব পালন করেছেন। 
পুনম বাস্কেটবল ফেডারেশন অব ইন্ডিয়ার সভাপতিও ছিলেন, তিনি এই পদে অধিষ্ঠিত প্রথম মহিলা। তা ছাড়া বর্তমানে তিনি মহারাষ্ট্র রাজ্য প্রাণী কল্যাণ বোর্ডের চেয়ারম্যানের দায়িত্ব পালন করছেন এবং মহারাষ্ট্রের মুখ্যমন্ত্রীর পরিকল্পনা কক্ষের একমাত্র সংসদ সদস্য। 
পুনম মহাজন বোম্বাইতে (বর্তমানে মুম্বই) জন্মগ্রহণ করেছিলেন, তাঁর মা ও বাবার নাম যথাক্রমে রেখা মহাজন এবং প্রবীণ বিজেপি নেতা, প্রয়াত প্রমোদ মহাজন। তিনি তাঁর পিতামাতার দ্বিতীয় সন্তান, তাঁর বড় ভাইয়ের নাম রাহুল মহাজন। 
তিনি ২০০৬ সালে সক্রিয় রাজনীতিতে যোগ দিয়েছিলেন। 
পিতার মৃত্যুর পরে, ২৬ বছর বয়সে, পুনম মহাজন বিজেপির প্রাথমিক সদস্য হয়ে ২০০৬ সালের ৩০শে অক্টোবর আনুষ্ঠানিকভাবে রাজনীতিতে যোগ দেন। পরের বছরের এপ্রিল মাসে, তিনি মহারাষ্ট্র বিভাগের ভারতীয় জনতা যুব মোর্চার সাধারণ সম্পাদক নিযুক্ত হন।
২০০৯ সালে পুনম মহাজন তাঁর প্রথম নির্বাচনে প্রতিদ্বন্দ্বিতা করেছিলেন এবং বিধানসভা নির্বাচনে ঘাটকোপার থেকে মহারাষ্ট্র নবনির্মান সেনার রাম কদমের কাছে হেরে গিয়েছিলেন। এই পরাজয়ের পরেও তিনি তার সাংগঠনিক সক্ষমতা নিয়ে দলের সাথে কাজ চালিয়ে যান এবং ২০১০ সালে ভারতীয় জনতা যুব মোর্চার জাতীয় সহ-সভাপতি নিযুক্ত হন। 
২০১৪ সালের সাধারণ নির্বাচনের আগে, সংগঠনকে শক্তিশালী করার দিকে নজর রেখে, পুনম ২০১৩ সালে বিজেপির জাতীয় সচিব হিসাবে নিযুক্ত হন। পরের বছর, তাঁকে মুম্বই উত্তর মধ্য থেকে লোকসভা নির্বাচনের জন্য নির্বাচিত করা হয়েছিল, যেটি কংগ্রেসের মজবুত একটি ঘাঁটি হিসাবে বিবেচিত হত। আসনটি স্বাধীনতার পর থেকে বিজেপি কখনও জিতেনি। দুই বারের সাংসদ প্রিয়া দত্তের বিপক্ষে ১,৮৬,০০০ ভোটের ব্যবধানে জয় পেয়ে পুনম মহাজন জাতীয় খ্যাতি অর্জন করেছিলেন।
সংসদে তাঁর কৃতি এবং যুবসমাজের মধ্যে তাঁর আবেদন দেখে, ২০১৬ সালে, তাঁকে বিজেপি দলে, বিজেপির যুব শাখা ভারতীয় জনতা যুব মোর্চা (বিজেওয়াইএম) এর জাতীয় সভাপতি হিসাবে একটি জাতীয় নেতৃত্বের পদ দেওয়া হয়েছিল। 
২০১৯ সালে পুনমকে আবারও মুম্বই উত্তর মধ্য থেকে প্রতিদ্বন্দ্বিতা করার জন্য নির্বাচিত করা হয়েছিল, যা তিনি তাঁর প্রতিপক্ষ প্রিয়া দত্তকে ১,৩০,০০০ ভোটের ব্যবধানে পরাজিত করে স্বচ্ছন্দে বিজয়ী হয়েছিলেন। 
পুনম মহাজনের সাথে হায়দ্রাবাদের শিল্পপতি আনন্দ রাওয়ের বিবাহ হয়েছে। তাঁদের এক পুত্র আদ্য রাও এবং একটি কন্যা অভিকা রাও রয়েছে। পুনম প্রশিক্ষিত বাণিজ্যিক পাইলটও।
চিন্দোড়ি লীলা

চিন্দোড়ি লীলা (১৯৪৩ - ২১শে জানুয়ারী ২০১০) ছিলেন একজন ভারতীয় মঞ্চ এবং চলচ্চিত্র অভিনেত্রী, রাজনীতিবিদ এবং সাহিত্যিক। ভারতীয় শিল্পকলায় তাঁর অবদানের জন্যে ভারত সরকার তাঁকে ১৯৮৮ দেশের চতুর্থ সর্ব্বোচ্চ পুরস্কার পদ্মশ্রী দ্বারা ভূষিত করেছিল। 
চিন্দোড়ি লীলা ১৯৪৩ সালে কর্ণাটকের দেবাঙ্গেরেতে পেশাদার থিয়েটার শিল্পীদের এক পরিবারে জন্মগ্রহণ করেছিলেন। তাঁর বাবা চিন্দোড়ি বীরাপ্পা ১৯২৮ সালে কে.বি.আর. নট্ট কোম্পানী প্রতিষ্ঠা করেছিলেন। লীলা মাত্র আট বছর বয়সে প্রথম মঞ্চে অভিনয় করেছিলেন, শিবযোগী সিদ্ধারাম (১৯৫১) নাটকে শিশু সিদ্ধরামের ভূমিকায়।
লীলা হার্ট অ্যাটাকের শিকার হন এবং ২০১০ সালের ১৮ই জানুয়ারী করোনারি আর্টারি বাইপাস সার্জারি অপারেশন হয় তাঁর। তিন দিন পরে ২১ জানুয়ারী তাঁর মৃত্যু হয়। দেবাঙ্গেরেতে পারিবারিক বাসভবনে শেষকৃত্য সম্পন্ন হয় লীলার।
১৯৬০ থেকে ১৯৭৫-এর মধ্যে, কর্ণাটকের প্রায় প্রতিটি শহরে হাজার হাজার বার মঞ্চস্থ হওয়া '"হলি হুগুডি"' নাটকের নামভূমিকায় এক গ্রাম্য বালিকার চরিত্রে অভিনয়ের মাধ্যমে লীলা জনপ্রিয়তার শীর্ষে ওঠেন। পরবর্তী বছরগুলিতে "শকুন্তলা", "লঙ্কাদহন", "মাতঙ্গা কন্যা", "হেমারেডি মালাম্মা", "গুণসাগরী", "বীর বভ্রূবাহন","বেলী বাঙ্গারা" ইত্যাদি থিয়েটারে তাঁর অভিনয় কন্নড় দর্শকদের মোহিত করে রাখে। আরও পরে, লীলার অভিনীত আরও দুটি মঞ্চসফল নাটক হল "পোলিশানা মাগালু" এবং "ধর্মদা দৌর্জন্য"। পোলিশানা মাগালু নাটকটি ৪৫০০ বার অভিনীত ও প্রদর্শিত হয়ে গিনেস বুক অফ ওয়ার্ল্ড রেকর্ডে নথিভুক্ত রয়েছে।
লীলা ২০০০ সালে কর্ণাটক সরকারের সহায়তায় তাঁর "কিত্তুরু চেন্নামা", "টিপু সুলতান" এবং "জগজ্যোতি বাসবেশ্বর" নাটক উপস্থাপনের জন্য যুক্তরাজ্য ও মার্কিন যুক্তরাষ্ট্র ভ্রমণ করেছিলেন। ১৯৭৭ সাল থেকে তিনি তাঁর পারিবারিক নাটক সংস্থা কে.বি.আর. কোম্পানির হাল ধরেন এবং তিন দশক ধরে এই দায়িত্ব পালন করেছেন। তাঁর নিজের শহর দেবাঙ্গেরেতে তিনি চিন্দোড়ি লীলা কলাক্ষেত্র স্থাপন করেছেন এবং বেলাগাভিতে তিনি চিন্দোড়ি লীলা রঙ্গমন্দির এবং কন্নাড সংস্কৃতকলা কেন্দ্র প্রতিষ্ঠা করেছেন। ১৯৯১ থেকে ১৯৯৫ অবধি লীলা কর্ণাটক নাটক অকাদেমির সভাপতি ছিলেন।
এছাড়া তিনি একটি মেয়াদে বা ৬ বছরের জন্যে কর্ণাটক বিধানসভার সদস্যও ছিলেন।
তিনি "কিত্তুর চেন্নামা", "গালী গোপুরা", "কৃষ্ণদেবরায়" এবং "শরণপঞ্জা"র মতো ছবিতে অভিনয় করেছিলেন। তিনি অন্ধ সংগীতশিল্পী পঞ্চাশরী গাওয়াইয়ের বিষয়ে "হংসলেখা" নামে একটি চলচ্চিত্র প্রযোজনা করেছিলেন, যেটি অসংখ্য কেন্দ্রীয় সরকার ও রাজ্য পুরস্কার জিতেছিল। তিনি আরজেএসের রবীন্দ্রকলাক্ষেত্রের শিশুদের "হাস্য কালাহ" নাটকে অভিনয়ের জন্যে প্রশিক্ষণও দিয়েছেন।
থিয়েটার এবং মঞ্চাভিনয়ে তাঁর অবদানের জন্যে লীলা বহু পুরস্কার লাভ করেছেন। উল্লেখযোগ্য কিছু পুরস্কার হলঃ
জুঁই গড়করি

জুঁই গড়করি (জন্ম: ৮ জুলাই ১৯৮৮) হলেন একজন মারাঠি ভাষার ভারতীয় টেলিভিশন অভিনেত্রী।
জুঁই গড়করি ১৯৮৮ সালের ৮ই জুলাই তারিখে ভারতের মহারাষ্ট্রের মুম্বইয়ের নিকটবর্তী কল্যাণ নামক একটি শহরের একটি চন্দ্রসেনিয়া কায়স্থ প্রভু পরিবারে জন্মগ্রহণ করেছেন। তার পিতা কেতন গড়করি একজন ছন্দ লেখক এবং এমটিএনএল-এ কাজ করেন এবং তার মা মিসেস নেত্রা কেতন গড়করিও এমটিএনএলে কাজ করেন। তার পরিবার রায়গড় জেলার একটি খুব ছোট গ্রাম করজোতে বাস করে। তিনি একটি সনাতন ধর্মে বিশ্বাসী যৌথ পরিবারে জন্মগ্রহণ এবং বসবাস করেছেন। জুঁই স্কুলে পড়াশোনার জন্য করজোত থেকে দূরে থাকার সিদ্ধান্ত নিয়েছিলেন, যার ফলে তিনি নেরুলের সেন্ট আগস্টিন হাই স্কুল এবং রায়ান ইন্টারন্যাশনাল স্কুল থেকে স্কুল জীবনের পড়াশোনা সম্পন্ন করেছেন। অতঃপর তিনি উল্লাসনগরের সিএইচএম কলেজ হতে গণমাধ্যম বিভাগ হতে স্নাতকোত্তর সম্পন্ন করেছেন। তিনি বিজ্ঞাপন এবং পিআর বিভাগ হতে পিজি ডিগ্রি অর্জন করেছেন এবং ওয়েলিংকার'স ইনস্টিটিউট থেকে বিপণন বিভাগ হতে এমবিএ সম্পন্ন করেছেন। তিনি মুম্বই বিশ্ববিদ্যালয়ের স্নাতক পাশ করেছেন। তিনি তার স্নাতকের ফলাফলের জন্য মুম্বই বিশ্ববিদ্যালয়ের স্বর্ণপদকও পেয়েছিলেন।
তিনি নিজের ক্যারিয়ার হিসাবে অভিনয় বেছে নেওয়ার কথা কখনও ভাবেননি। তিনি স্নাতক ডিগ্রি লাভের পরেই একটি প্রযোজনা প্রতিষ্ঠানের একজন সহকারী পরিচালক হিসাবে কাজ শুরু করেছিলেন। তিনি সেখানে বুঝতে পারেন যে, এই ক্ষেত্রে তার কিছু আগ্রহ রয়েছে। তার মা তাকে একটি পোর্টফোলিও করার জন্য জোর দিয়েছিলেন এবং তাকে কিংবদন্তি ফটোগ্রাফার প্রয়াত গৌতম রাজাধ্যক্ষের কাছে নিয়ে গিয়েছিলেন। তিনি তাকে কিছু দিক নির্দেশনা প্রদান করেছিলেন এবং তিনি তার প্রথম পোর্টফোলিওটি সম্পন্ন করেছিলেন। তারপরে তিনি পুরোদমে তাঁর কর্মজীবন শুরু করেছিলেন। তিনি সর্বদা উল্লেখ করেন যে, গৌতম রাজাধ্যক্ষ তাকে সঠিক সময়ে, সঠিক স্থানে, সঠিক লোকের সাথে দেখা করতে উৎসাহিত করেছিলেন এবং তাকে এই শিল্পে কাজ করার ক্ষেত্রে প্রেরণা জুগিয়ে গুরুত্বপূর্ণ ভূমিকা পালন করেছিলেন।
জুঁই একজন প্রশিক্ষিত পাশ্চাত্য ধ্রুপদী সঙ্গীতশিল্পীর পাশাপাশি একজন প্রশিক্ষিত কত্থক নৃত্যশিল্পী। তিনি একজন সক্রিয় পর্বতারোহণকারীও। তিনি বেশ কয়েকটি এনজিওর সাথেও যুক্ত ছিলেন এবং তিনি নিয়মিত কুষ্ঠ রোগীদের সাথে দেখা করার "শান্তিবন" পুনর্বাসন কেন্দ্রে যান। ২০১১ সাল থেকে জুঁই তার "পুধচা পল" চলচ্চিত্রের সহ-অভিনেতা প্রসাদ লিমায়ের সাথে দীর্ঘমেয়াদী সম্পর্কে রয়েছেন। তারা উভয়ে বেশ কয়েকটি অনুষ্ঠানে একসাথে কাজ করেছেন।
গৌতমী

গৌতমী তাডিমাল হলেন একজন ভারতীয় চলচ্চিত্র অভিনেত্রী, যিনি প্রধানত তামিল ভাষার চলচ্চিত্রে কাজ করে থাকেন। তামিল ভাষা ছাড়াও তিনি তেলুগু, মালয়ালম, হিন্দি এবং কন্নড় ভাষার চলচ্চিত্রেও অভিনয় করেছেন। তিনি একাধারে একজন টেলিভিশন অভিনেত্রী, টেলিভিশন উপস্থাপক, লাইফ অ্যাগেইন ফাউন্ডেশনের প্রতিষ্ঠাতা এবং পোশাক নকশাকার।
ইঞ্জিনিয়ারিং বিভাগে পড়াশোনা করার জন্য গৌতমী বিশাখাপত্তনমের জিআইটিএএম বিশ্ববিদ্যালয়ে ভর্তি হয়েছিলেন। তিনি তার চাচাতো ভাইয়ের প্রযোজনায় তেলুগু ছবি "দায়াময়ুডু-"তে অভিনয়ের মাধ্যমে অভিনয় জগতে পদার্পণ করেছেন।
রজনীকান্ত ও প্রভু অভিনীত তামিল চলচ্চিত্র "গুরু শিষ্য"-এ অভিনয় করার মাধ্যমে তামিল চলচ্চিত্র জগতে প্রবেশ করেছিলেন। তিনি ১৯৮৭ থেকে ১৯৯৮ পর্যন্ত তামিল চলচ্চিত্র সর্বাধিক সক্রিয় অভিনেত্রী ছিলেন। তাঁর সময়ের অন্যান্য জনপ্রিয় নায়িকারা হলেন কুশবু, রেবতী, অমলা আক্কিনেনি এবং ভানুপ্রিয়ার। তার ক্যারিয়ারে তিনি "অপূর্ব সাগধারারগল", "রাজা চিন্না রোজা", "থেভর মাগান", "পনাক্করণ", "গুরু শিষ্য", "উরু ভিট্টু উরু বন্থু", "ধর্ম ডুরাই, ধ্রুবম", "রিক্সা মামা" এবং মণি রত্নমের "ইরুভার" (১৯৯৭)-এর মতো চলচ্চিত্রে অভিনয় করেছেন; এই সকলে চলচ্চিত্রে তিনি মোহনলাল, প্রকাশ রাজ, রেবতী, ঐশ্বর্যা রাই, তাবু এবং নাসারের মতো অভিনয়শিল্পীদের সাথে অভিনয় করেছেন।
তিনি তামিল টেলিভিশন ধারাবাহিক"ইন্দিরা"-এ কেন্দ্রীয় চরিত্রে অভিনয় করেছেন। তিনি এস. শঙ্করের জেন্টলম্যান (১৯৯৩-এর চলচ্চিত্র)-এ "চিক্কু বুক্কু রাইলু" নামক গানে একজন বিশেষ অভিনেত্রী হিসেবে উপস্থিত হয়েছিলেন। তিনি সান টিভিতে প্রচারিত "আনবদন" নামে একটি টক শো-এর উপস্থাপনা করেছিলেন, যা স্টার বিজয়ে প্রচারিত "কফি উইথ আনু" নামক অনুষ্ঠানের সাথে প্রতিযোগিতা করার জন্য চালু করা হয়েছিল। তিনি কালাইগনর টিভিতে প্রচারিত টেলিভিশন ধারাবাহিক "অবিরামী"-এ অভিনয় করেছেন। তিনি তার সঙ্গী কামাল হাসান অভিনীত চলচ্চিত্রের পোশাক নকশাকার হিসাবে ২০০০-এর দশকের শেষের দিকে চলচ্চিত্র জগতে ফিরে আসেন। তিনি "দশবথারামের" জন্য সেরা পোশাক নকশাকার হিসেবে বিজয় পুরস্কার অর্জন করেছিলেন। ষোল বছর পর, তিনি "পাপানসাম" নামক তামিল চলচ্চিত্রে অভিনয় করে তামিল চলচ্চিত্র জগতে ফিরে আসেন, যেখানে তিনি তাঁর সঙ্গী কমল হাসানের সাথে জুটি বেঁধেছিলেন।
তিনি ৩৫ বছর বয়সে স্তন ক্যান্সারে আক্রান্ত হয়েছিলেন এবং সেখান থেকে পুনরুদ্ধার হয়েছেন। তিনি ২০০৫ সাল থেকে ২০১৮ সাল পর্যন্ত অভিনেতা কামাল হাসানের সাথে বৈবাহিক সম্পর্কে ছিলেন। তিনি পরবর্তীকালে ২০টিরও বেশি চলচ্চিত্রে অভিনয় করেছিলেন। তিনি ২০১৮ সালে তিনি এবং কামাল হাসান আলাদা হয়ে যান। ২০১৯ সালে তিনি ৫১ বছর বয়সে অভিনেতা সন্দীপ ভাটিয়ার সাথে বিবাহ বন্ধনে আবদ্ধ হয়েছেন।
মঞ্জুলা চেল্লুর

মঞ্জুলা চেল্লুর (জন্ম ৫ই ডিসেম্বর ১৯৫৫) হলেন বোম্বে হাইকোর্টের প্রাক্তন প্রধান বিচারপতি। তিনি কলকাতা হাইকোর্টের প্রথম মহিলা প্রধান বিচারপতি, কেরালা হাইকোর্ট এর প্রধান বিচারপতি এবং কর্ণাটক হাইকোর্ট এর প্রথম মহিলা বিচারক ছিলেন। অবসরকালীন বয়স পার হয়ে যাবার পর ২০১৭ সালের ৪ঠা ডিসেম্বর তিনি কাজ থেকে অবসর নিয়েছিলেন। 
চেল্লুরের জন্ম হয়েছিল কর্ণাটকে। তিনি কলায় স্নাতক ডিগ্রি পেয়েছিলেন বেল্লারীর আলাম সানমঙ্গলম্মা উইমেন'স কলেজ থেকে, এবং বেঙ্গালুরু রেণুকাচার্য আইন কলেজ থেকে আইন ডিগ্রি অর্জন করেছিলেন। ১৯৭৭ সালে ভারতের সর্বোচ্চ ন্যায়ালয় তাঁকে ইংল্যান্ডের ওয়ারউইক বিশ্ববিদ্যালয় এর লিঙ্গ ও আইন ফেলোশিপ পড়ার খরচ দিয়েছিল। ২০১৩ সালে চেল্লুর কর্ণাটক রাজ্য মহিলা বিশ্ববিদ্যালয় থেকে একটি সম্মানসূচক ডক্টরেট ডিগ্রী পেয়েছিলেন।
চেল্লুর বেল্লারীতে আইন অনুশীলনকারী প্রথম মহিলা আইনজীবী ছিলেন। তিনি স্থানীয় বেল্লারি আদালতে আইনি পরামর্শদাতা হিসাবে দেওয়ানি ও ফৌজদারি আইন উভয়ই অনুশীলন করেছিলেন।
১৯৮৮ সালে তিনি জেলা ও দায়রা বিচারক নিযুক্ত হন; তিনি কোলার এবং মহীশূরের প্রধান ও দায়রা বিচারক হিসাবে দায়িত্ব পালন করেছিলেন। এই পদগুলির পাশাপাশি তিনি ছোট কারণগুলির আদালতের প্রধান বিচারক এবং বেঙ্গালুরুর পারিবারিক আদালতের প্রধান বিচারকও ছিলেন। ২০০০ সালের ২১ ফেব্রুয়ারি, তাঁকে কর্ণাটক হাইকোর্টের বিচারক মনোনীত করা হয়।
চেল্লুর ২১শে জুন ২০০৮ থেকে ২৫শে মার্চ ২০১০ পর্যন্ত কর্ণাটকের জুডিশিয়াল একাডেমির সভাপতির দায়িত্ব পালন করেছেন। তিনি কর্ণাটক রাজ্য আইনি পরিষেবা কর্তৃপক্ষের নির্বাহী সভাপতিও ছিলেন। ২০১১ সালের ৯ই নভেম্বর তিনি কেরালা হাইকোর্টের ভারপ্রাপ্ত প্রধান বিচারপতি নিযুক্ত হন এবং ২৬শে সেপ্টেম্বর ২০১২ সাল থেকে তিনি কেরালার প্রধান বিচারপতি ছিলেন।
২০১৩ সালে, প্রধান বিচারপতি চেল্লুর এবং বিচারপতি বিনোদ চন্দ্রানের সমন্বয়ে গঠিত কেরালা হাইকোর্টের বিভাগীয় বেঞ্চ, রাজ্য সরকারকে রাজ্যসভার উপ সভাপতি পি. জে. কুরিয়েনেরর বিরুদ্ধে উচ্চ পর্যায় ভুক্ত ধর্ষণ মামলার বিষয়ে একটি বিবৃতি দাখিলের নির্দেশ দিয়েছিল। ২০১৩ সালের মার্চ মাসে, অন্য একটি তদন্তে, বিচারপতিরা বিশিষ্ট মার্কসবাদী রাজনীতিবিদ এবং বিরোধীদলীয় নেতা ভি. এস. অচ্যুতানন্দনের "আইসক্রিম পার্লার নাশকতার মামলা"র তাড়াতাড়ি শুনানির আর্জি নাকচ করে দেন। এই মামলাটি ১৯৯০-এর দশকে আইসক্রিম পার্লারের সাথে জড়িত যেখানে বালিকা এবং মহিলাদের পতিতাবৃত্তিতে প্রলুব্ধ করার জন্য করা হয়েছিল।
গীতা (অভিনেত্রী)

গীতা কদম্বী (জন্ম: ১৪ই জুলাই ১৯৬২) হলেন একজন ভারতীয়, যিনি মালয়ালম, তামিল, কন্নড়, তেলুগু এবং হিন্দি ভাষার চলচ্চিত্রে অভিনয় করেছেন। তিনি তামিল ছবি "বৈরভী"-এ (রজনীকান্তের বোন হিসাবে) অভিনয় করার মাধ্যমে চলচ্চিত্র জগতে আত্মপ্রকাশ করেছেন। তারপর থেকে তিনি দক্ষিণ ভারতের প্রায় সকল ভাষার ২০০টিরও বেশি চলচ্চিত্রে এবং কয়েকটি হিন্দি চলচ্চিত্রেও অভিনয় করেছেন। তিনি বেশ কয়েকটি দক্ষিণ ভারতীয় টেলিভিশন ধারাবাহিকে অভিনয় করেছেন। গীতা তার অভিনয়ের জন্য দুটি ফিল্মফেয়ার পুরস্কার, একটি কর্ণাটক রাজ্য চলচ্চিত্র পুরস্কার এবং একটি কেরল রাজ্য চলচ্চিত্র পুরস্কার জয়লাভ করেছেন।
১৯৭৮ সালে "বৈরভী" নামক তামিল চলচ্চিত্রের কেন্দ্রীয় চরিত্রে (যেটি চলচ্চিত্রে রজনীকান্তের বোনের চরিত্রে ছিল) অভিনয় করার মাধ্যমে তার ক্যারিয়ার শুরু করেছিলেন। তিনি যখন চলচ্চিত্রে অভিনয়ের জন্য প্রস্তাব পেয়েছিলেন, তখন তিনি সপ্তম শ্রেণির শিক্ষার্থী ছিলেন। উক্ত সময়ে তিনি মুষ্টিমেয় চলচ্চিত্রে অভিনয়ের জন্য প্রস্তাব পেতে শুরু করেছিলেন, এবং তিনি সে সময় তার ক্যারিয়ারে মনোনিবেশ করার জন্য অষ্টম শ্রেণিতে থাকা অবস্থায় পড়াশোনা বন্ধ করে দিয়েছিলেন। ১৯৮৬ সালে মালয়ালম চলচ্চিত্র "পঞ্চগ্নি"-এ ইন্দিরা চরিত্রে অভিনয় করেছিলেন। এই চলচ্চিত্রটি নকশালের বিপ্লবী নেতা অজিতের সত্য জীবন কাহিনী অবলম্বনে নির্মাণ করা হয়েছিল। দ্য হিন্দু গীতা সম্পর্কে লিখেছিল যে, তিনি "মালয়ালম চলচ্চিত্রের বৈশিষ্ট্যসূচক অভিনেত্রীদের একজন"। অতঃপর তিনি "সুখামো দেবী", "শামিচু এন্নোরু ভাক্কু", "আভানাঝি", "গীতম"-এর মতো জনপ্রিয় মালয়ালম চলচ্চিত্রে অভিনয় করেছেন। এই সকল চলচ্চিত্রে তার অভিনয় সমালোচকদের বেশ প্রশংসিত হয়েছে। ১৯৮৯ সালে তিনি "অরূ ভাদাক্কন বীরগাঁথা"-এ তার অভিনয়ের জন্য সেরা অভিনেত্রী হিসেবে তার ক্যারিয়ারের দ্বিতীয় রাজ্য পুরস্কার লাভ করেছিলেন। তিনি তার ক্যারিয়ারের অধিকাংশ চলচ্চিত্রে মম্মুট্টী এবং মোহনলালের সাথে অভিনয় করেছেন।
গীতা "কাই আলাভু মানাসু" এবং "এঙ্গিরিন্ধো ভান্থাল" মতো তামিল ধারাবাহিকে অভিনয় করেছেন; এই দুটি ধারাবাহিকই কৈলাস বলচন্দ পরিচালনা করেছেন। অতঃপর তিনি "কাথায়াম কারানামাম"-এর মতো তামিল ধারাবাহিকে অভিনয় করেছেন। সম্প্রতি তিনি সান টিভিতে প্রচারিত "রাজাকুমারীতে" অভিনয় করেছেন, যেখানে তিনি রম্যা কৃষ্ণন মা-এর চরিত্রে অভিনয় করেছেন।
১৯৮০-এর দশক এবং ১৯৯০-এর দশকের গোড়ার দিকে, গীতা দক্ষিণ ভারতে সবচেয়ে সুন্দর নায়িকা হিসাবে বিবেচিত হতেন। তার চাঞ্চল্যকর, খুব লম্বা শারীরিক কাঠামো জন্য তিনি মুগ্ধকর এবং অ-মুগ্ধকর চরিত্রে অভিনয় করতেন, যা তাকে একটি ব্যাপক জনপ্রিয়তা অর্জন করতে দারুণভাবে সহায়তা করেছে।
শকুন্তলা পরাঞ্জপে

শকুন্তলা পরাঞ্জপে (১৭ই জানুয়ারি, ১৯০৬ – ৩রা মে ২০০০) ছিলেন একজন ভারতীয় লেখক, অভিনেত্রী ও বিশিষ্ট সমাজকর্মী। তিনি ১৯৫৮ থেকে ১৯৬৪ পর্যন্ত মহারাষ্ট্র বিধানসভার সদস্য এবং ১৯৬৪ থেকে ১৯৭০ পর্যন্ত ভারতের সংসদের উচ্চকক্ষ রাজ্যসভার মনোনীত সদস্য ছিলেন ১৯৩৮ সাল থেকে তিনি মহারাষ্ট্রের পুণেতে মহিলাদের মধ্যে পরিবার পরিকল্পনা বিষয়ক সচেতনতা সৃষ্টি করার জন্যে প্রয়াস করেছিলেন এবং তাঁর কাজের স্বীকৃতি স্বরূপ ১৯৯১ সালে, ভারত সরকার তাঁকে ভারতের তৃতীয় সর্ব্বোচ্চ অসামরিক পুরস্কার পদ্মভূষণ দ্বারা সম্মানিত করে।
শকুন্তলা পরাঞ্জপে ১৯০৬ সালের ১৭ই জানুয়ারী ভারতের মহারাষ্ট্রে এক সম্ভ্রান্ত পরিবারে জন্মগ্রহণ করেন। তাঁর পিতা স্যার আর পি পরাঞ্জপে ছিলেন একজন শিক্ষাবিদ, কেমব্রিজ বিশ্ববিদ্যালয়ের প্রথম ভারতীয় র‍্যাংলার এবং ১৯৪৪ থেকে ১৯৮৭ পর্যন্ত অস্ট্রেলিয়াতে নিযুক্ত ভারতের রাষ্ট্রদূত। 
শকুন্তলা কেমব্রিজের নিউনহাম কলেজে গাণিতিক ট্রিপোসের জন্য পড়াশোনা করেছিলেন। ১৯২৯ সালে তিনি সেখানে স্নাতক হন। পরের বছর লন্ডন বিশ্ববিদ্যালয় থেকে তিনি শিক্ষাব্যবস্থায় একটি ডিপ্লোমা অর্জন করেন।
শকুন্তলা স্বল্প সময়ের জন্য রাশিয়ান চিত্রশিল্পী ইয়েরা স্লেপ্টজফের সাথে বিবাহ বন্ধনে আবদ্ধ ছিলেন। ১৯৩৮ সালে তাঁদের কন্যা সাই পরাঞ্জপের জন্মের পরেই এই দম্পতির বিবাহবিচ্ছেদ হয়েছিল এবং শকুন্তলা একাই সাইকে লালন-পালন করেছিলেন।
প্রাক-স্বাধীনতা যুগে, যখন পরিবার পরিকল্পনা বিষয়টি নিয়ে আলোচনা করাও নিষিদ্ধ ছিল, সেই সময়ে ১৯৩০এর দশকে শকুন্তলা সাধারণ মহিলাদের মধ্যে জন্মনিয়ন্ত্রণের ধারণাটি প্রবেশ করানোর প্রচেষ্টা করেছিলেন। সম্ভ্রান্ত পরিবারের সুন্দরী এবং শিক্ষিতা এই মহিলা যখন পরিবার পরিকল্পনার বিষয়ে বোঝানোর জন্য তাঁর বাসভবনে একটি ক্লিনিক চালু করেছিলেন তখন তা সমাজের অনেকের বক্র দৃষ্টির কারণ হয়েছিল। এই কাজটি করার জন্যে শকুন্তলা তাঁর সম্পর্কিত দাদা অধ্যাপক আর ডি কার্ভে দ্বারা প্রভাবিত হয়েছিলেন। অধ্যাপক কার্ভে এককভাবে পরিবার পরিকল্পনার জন্য প্রচার চালাতে দৃঢ়প্রতিজ্ঞ ছিলেন। কিন্তু একজন পুরুষ হওয়ায়, অধ্যাপকের পক্ষে সম্ভব ছিল না মহিলাদের মধ্যে এই বিষয়ে প্রচার করার এবং সেই কারণে তিনি শকুন্তলাকে তাঁর কাজে সহায়তা করার অনুরোধ জানান। শকুন্তলা পুণের ডেকান জিমখানায় নিজ বাসভবনে একটি পরামর্শ কেন্দ্র খুলে তাঁর কাজ শুরু করেছিলেন। মহিলাদের মধ্যে সাক্ষরতার অভাব তাঁর কাজকে আরও কঠিন করে তুলেছিল। পরে শকুন্তলা মহারাষ্ট্রের বিভিন্ন জায়গায় নিয়মিত ভাবে এই বিষয়ে প্রচারচালাতেন। একইসাথে,তিনি সংবাদপত্র এবং সাময়িকীতে পরিবার পরিকল্পনা সম্বন্ধে পরামর্শ দিয়ে লেখালেখিও করতেন।
শকুন্তলা ১৯৩০-এর দশকে সুইজারল্যান্ডের জেনেভায় আন্তর্জাতিক শ্রম সংস্থার সাথে কাজ করেছিলেন।
শকুন্তলা বেশ কিছু মারাঠি ও হিন্দি সিনেমাতেও অভিনয় করেছিলেন।
শকুন্তলা মারাঠি ভাষায় অনেক নাটক, স্কেচ এবং উপন্যাস রচনা করেছিলেন।শকুন্তলার লেখা একটি মারাঠি গল্প অবলম্বনে নির্মিত হিন্দি শিশু চলচ্চিত্র, ইয়ে হ্যা চাক্কার বাক্কার বাম্বেবো ২০০৩ সালে মুক্তি পেয়েছিল।
শকুন্তলার সমাজকর্ম দীর্ঘদিন ভালোভাবে গৃহীত না হলেও, ১৯৬০-য়ের দশক থেকে ধীরে ধীরে তা গ্রহণযোগ্য হতে থাকে। জন্মনিয়ন্ত্রণের বিষয়ে তাঁর নিরলস অবদানের স্বীকৃতি স্বরূপ ১৯৯১ সালে ভারত সরকার তাঁকে পদ্মভূষণ পুরস্কারে ভূষিত করে।
সায়ন্তনী ঘোষ

সায়ন্তনী ঘোষ (জন্ম: ৬ই সেপ্টেম্বর ১৯৮৪) হলেন একজন ভারতীয় টেলিভিশন অভিনেত্রী, যিনি "কুমকুম - এক পেয়ারা সা বন্ধন," "নাগিন", "মহাভারত", "ইতনা করো না মুঝে পেয়ার" এবং "নামকরণ"-এ তার অভিনয়ের মাধ্যমে জনপ্রিয়তা অর্জন করেছেন। তিনি ২০১২ সালে "বিগ বস ৬" - এ অংশগ্রহণ করেছিলেন। অতঃপর তিনি স্টার প্লাসে প্রচারিত মেডিকেল সিরিজ "সঞ্জীবনী ২"-এ ড. অঞ্জলি গুপ্তার চরিত্রে অভিনয় করেছেন। সম্প্রতি তিনি কালার্স টিভিতে প্রচারিত "নাগিন ৪"-এ মান্যতা চরিত্রে অভিনয় করেছেন।
সায়ন্তনী ঘোষ তার দীর্ঘদিনের প্রেমিক অনুগ্রহ তিওয়ারির সাথে ২০২১ সালের ৬ ডিসেম্বর বিবাহ বন্ধনে আবদ্ধ হন।
২০২২ সালের জানুয়ারিতে, তিনি তার স্বামীর সাথে কোভিড-১৯ এর জন্য ইতিবাচক পরীক্ষা করেছিলেন। তিনি শুটিং থেকে একটি সংক্ষিপ্ত বিরতি নিয়েছিলেন এবং নিজেকে কোয়ারেন্টাইন করেছিলেন। কিছু সময় পরে, তিনি পুনরুদ্ধার করেছিলেন এবং কোভিড-১৯ এর জন্য নেতিবাচক পরীক্ষা করেছিলেন, যার পরে তিনি অনুষ্ঠানের জন্য আবার শুটিং শুরু করেছিলেন।
সায়ন্তনী ঘোষ ১৯৮৪ সালের ৬ই সেপ্টেম্বর ভারতের পশ্চিমবঙ্গের কলকাতায় জন্মগ্রহণ করেছেন। তিনি মিস কলকাতা নামক সুন্দরী প্রতিযোগিতা জয়লাভ করার পর ২০০২ সালে ভারতীয় টেলিভিশন ধারাবাহিক "কুমকুম - এক পেয়ারা সা বন্ধন"-এ অভিনয় করেছেন; এটি ছিল অভিনয় জগতে তার প্রথম কাজ। কিন্তু টেলিভিশন প্রথম কাজ করার আগে তিনি বাংলা ভাষার চলচ্চিত্রে কাজ করেছিলেন। টেলিভিশনে প্রথম কাজ করার চার বছর পর তিনি জি টিভিতে প্রচারিত জনপ্রিয় টেলিভিশন ধারাবাহিক "নাগিন"-এ অভিনয় করেছেন; যেখানে তিনি অমৃতার চরিত্রে অভিনয় করেছেন। এর দুই বছর পর, তিনি সনি এন্টারটেইনমেন্ট টেলিভিশনে প্রচারিত "আদালত"-এর একটি পর্বে অভিশংসক প্রণালী গুজরালের চরিত্রে অভিনয় করেছেন। অতঃপর ২০১২ সালে, তিনি সালে কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান "বিগ বস ৬"-এ একজন প্রতিযোগী হিসেবে অংশগ্রহণ করেছিলেন; যেখানে তিনি মাত্র ২০ দিন অবস্থান করেছিলেন। এই অনুষ্ঠানের তৃতীয় সপ্তাহেই তিনি দর্শকের ভোটে ঘর থেকে নির্গত হয়েছিলেন।
২০১৩ সালে তিনি মহাকাব্য ভিত্তিক টেলিভিশন ধারাবাহিক "মহাভারত"-এ সত্যবতী (একজন জেলে যিনি পরবর্তীতে সম্রাটের স্ত্রী হয়েছিলেন) নামক কেন্দ্রীয় চরিত্রে অভিনয় করেছেন। ২০১৪ সালে সায়ন্তনী "ইতনা করো না মুঝে পেয়ার"-এ একজন খলনায়কের চরিত্রে অভিনয় করেছিলেন। অতঃপর তিনি লাইফ ওকে-এ প্রচারিত নৃত্য বিষয়ক আপাতবাস্তব টেলিভিশন অনুষ্ঠান "ডেয়ার ২ ডান্স"-এ একজন প্রতিযোগী হিসেবে অংশ নিয়েছিলেন। ২০১৫ সালে, সায়ন্তনী কালার্স টিভিতে প্রচারিত জনপ্রিয় টেলিভিশন ধারাবাহিক "শ্বশুরাল সিমর কা"-এ রাজকুমারী রাজেশ্বরীর চরিত্রে অভিনয় করেছিলেন। এরপরে তিনি "রিশতো কা মেলা", "কমেডি নাইটস উইথ কপিল" এবং "কমেডি ক্লাসেস"-এর মতো টেলিভিশন অনুষ্ঠানে কাজ করেছেন। ২০১৫ সালের শেষের দিকে, সায়ন্তনী "সন্তোষী মা"-এ পৌলমি মা নামক কেন্দ্রীয় চরিত্রে অভিনয় করেছিলেন। ২০১৬ সালে তিনি রোমান্টিক নাটক "নামকরণ"-এ ২০১৮ সালের ফেব্রুয়ারি মাস পর্যন্ত (তার চরিত্রের মৃত্যু পর্যন্ত) অভিনয় করেছেন, উক্ত ধারাবাহিকে তিনি নীলা পারিখ নামক চরিত্রে অভিনয় করেছেন। ২০১৯ সালে, তিনি "অভী - এ হন্টেড হোস্টেল" নামক একটি মঞ্চ নাটকে অভিনয়ের মাধ্যমে মঞ্চ জগতে প্রবেশ করেছেন।